આ વખતની ચૂંટણીમાં ગત ચૂંટણી કરતા લગભગ 82 લાખ વધારાના મત પડ્યા છે કે જેને આપણે અહીં Extra-82 તરીકે સંબોધ્યાં છે અને Extra-82 જો મોદી લહેરના કારણે જ મતદાન માટે બહાર નિકળ્યાં હોય, તો સ્પષ્ટ છે કે ભાજપને 26માંથી મહત્તમ બેઠકો મળી શકે. તેમાં આ વખતે ગુજરાતમાં લગભગ 10 લાખ મતદારો તો પહેલી વાર મતદાન કરનારા હતાં અને આ યુવા મતદારોનો ઝોક પણ મોદી અને ભાજપના પક્ષમાં જ રહ્યો હશે એમ માની શકાય. બીજી બાજુ કોંગ્રેસના હાલના 11 સાંસદોના મત વિસ્તારોમાં થયેલ ભારે મતદાન કોંગ્રેસ માટે ચિંતાજનક છે, કારણ કે કોંગ્રેસના મોટાભાગના સાંસદો ઓછા માર્જિનથી ચૂંટણી જીત્યા હતાં. બીજી બાજુ ભાજપના ગઢોમાં પણ મતદાન ભારે થયું છે અને તે મોદી લહેરના કારણે જ થયું હોય, તો ચોક્કસ ભાજપ આ વખત બેઠકોની સંખ્યાની બાબતમાં અગાઉના તમામ રેકૉર્ડ તોડી શકે છે અને કદાચ તમામ 26 બેઠકો પણ જીતી જાય, તો આશ્ચર્ય નહીં થાય. ચાલો હવે આગળની સ્લાઇડોમાં આપને કારણ પણ બતાવી દઇએ કે આવા તારણો કઈ રીતે કાઢી શકાય?